**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 555**

от заседание на Общинския съвет,

проведено на 11.08.2021 г., Прот. № 33

**ОТНОСНО:** Кандидатстване с проектно предложение „Подобряване на опазването, съхранението и достъпността на културното наследство на община Свищов“, по програма “КУЛТУРНО ПРЕДПРИЕМАЧЕСТВО, НАСЛЕДСТВО И СЪТРУДНИЧЕСТВО” на ФМ на ЕИП 2014-2021 г. по резултат 1 „ПОДОБРЕНО УПРАВЛЕНИЕ НА КУЛТУРНОТО НАСЛЕДСТВО“, по подрезултат 1.1 “КУЛТУРНО НАСЛЕДСТВО, ПРЕДСТАВЯНО В РЕВИТАЛИЗИРАНИ, РЕСТАВРИРАНИ И РЕНОВИРАНИ МЕСТА”, покана номер № BGCULTURE-1.001

На основание чл. 21, ал. 1, т. 8, чл. 21, ал. 2 и чл. 61 от Закона за местното самоуправление и местната администрация (ЗМСМА), във връзка с подготовка на проектно предложение „ПОДОБРЯВАНЕ НА ОПАЗВАНЕТО, СЪХРАНЕНИЕТО И ДОСТЪПНОСТТА НА КУЛТУРНОТО НАСЛЕДСТВО НА ОБЩИНА СВИЩОВ“ по програма “КУЛТУРНО ПРЕДПРИЕМАЧЕСТВО, НАСЛЕДСТВО И СЪТРУДНИЧЕСТВО” на ФМ на ЕИП 2014-2021 г. по резултат 1 „ПОДОБРЕНО УПРАВЛЕНИЕ НА КУЛТУРНОТО НАСЛЕДСТВО“, по подрезултат 1.1 “КУЛТУРНО НАСЛЕДСТВО, ПРЕДСТАВЯНО В РЕВИТАЛИЗИРАНИ, РЕСТАВРИРАНИ И РЕНОВИРАНИ МЕСТА”, покана номер №BGCULTURE-1.001 и предложение с Вх. № 1021/06.08.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

1. Дава съгласие Община Свищов да кандидатства в качеството си на допустим бенефициент, с проектно предложение „ПОДОБРЯВАНЕ НА ОПАЗВАНЕТО, СЪХРАНЕНИЕТО И ДОСТЪПНОСТТА НА КУЛТУРНОТО НАСЛЕДСТВО НА ОБЩИНА СВИЩОВ“ по програма “КУЛТУРНО ПРЕДПРИЕМАЧЕСТВО, НАСЛЕДСТВО И СЪТРУДНИЧЕСТВО” на ФМ на ЕИП 2014-2021 г., по подрезултат 1.1 “КУЛТУРНО НАСЛЕДСТВО, ПРЕДСТАВЯНО В РЕВИТАЛИЗИРАНИ, РЕСТАВРИРАНИ И РЕНОВИРАНИ МЕСТА” покана номер № BGCULTURE-1.001.
2. Дава съгласие за общинско сътрудничество и партньорство между Община Свищов и FURIM Institutt (Институт ФУРИМ), седалище: Akersbakken 37A, 0172 Oslo, Norway, изпълнителен директор: Max Myklagard, във връзка с писмо за партньорско намерение.
3. Упълномощава Кмета на Община Свищов, да сключи Споразумение за партньорство с FURIM Institutt (Институт ФУРИМ), седалище: Akersbakken 37A, 0172 Oslo, Norway, изпълнителен директор: Max Myklagard, след получаване одобрение за финансиране на проекта от Програмния оператор и представяне от страна на партньора на изискуемите документи, съгл. Насоките за кандидатстване.
4. С реализиране на проектното предложение, Община Свищов поема следните ангажименти:

- гарантира, че за предложения проект е осигурена неговата устойчивост за период, не по-малък от 5 години след получаване на окончателното плащане;

- ще поддържа отделна счетоводна отчетност за всички приходи и разходи, свързани при реализиране на проекта, така че да могат да бъдат проследени и сравнени всички приходи и разходи;

1. Възлага на Кмета на Община Свищов да извърши всички необходими процедури по реализирането на проекта в съответствие с поетите задължения и компетенции.

**МОТИВИ:**

Обща цел на програмата е да укрепи социалното и икономическо развитие чрез културно сътрудничество, предприемачество в областта на културата и управление на културното наследство. Програмата насърчава инициативи за културно предприемачество, чиято крайна цел е да се намалят икономическите и социални различия в Европейското икономическо пространство и да се укрепят отношенията между държавите донори - Норвегия, Исландия и Лихтенщайн и Република България.

Специфичната цел на Резултат 1 е да се подобри управлението на културното наследство чрез подпомагане на проекти, насочени към представяне на културното наследство в съживени, реставрирани и реновирани пространства.

Основната цел на проектното предложение предвижда подобряване на съществуващата материална база, обслужваща културната дейност в град Свищов, чрез обособяване на археологическа експозиция в една от музейните сгради – „Светиниколско училище“. Към настоящия момент фондът на Археологическия отдел към музея не е добре експониран, поради липса на подходяща експозиционна площ, в каквато може да се превърне интериорното и екстериорното пространство на „Светиниколско училище“. Могат да се изложат всички археологически експонати, подредени в периодика и значимост, а в двора да се изгради лапидариум, където да се експонират по-обемните каменни находки. Включени са и дейности по дигитализация.

След обособяване на помещения ще се закупи и подреди музейното оборудване (мебели, осветление и др.), ще се монтират и обезопасят входовете и изходите с подходящи охранителни съоръжения и системи. В дворното пространство ще се изградят лапидариум, покрити площи, защитаващи експонатите от климатичните влияния и да се осигури ефективно видеонаблюдение.

Проектното предложение предвижда създаване на минимум *две* нови работни места. Задължителна дейност е обучението на ръководен и експертен персонал. Разработването на предприемачески план за период не по-малко от 5 години след създаването му. Ще се реализират дейности за сформиране на екип както и дейности за публичност и информация.

Планирано е участието в проектното предложение на партньор FURIM Institutt (Институт ФУРИМ), седалище: Akersbakken 37A, 0172 Oslo, Norway, изпълнителен директор: Max Myklagard.

Общият допустим бюджет на проекта е до 400 000 €.

Не се изисква съфинансиране от страна на Община Свищов.

Срокът за изпълнение на проектното изпълнение е до 24 месеца, но не по-късно от 30 април 2024 г.

Изпълнението на основната и специфичните цели на проектното предложение ще допринесе за развитие на туризма, популяризиране на културната съкровищница и на артефакти на Община Свищов. Ще допринесе до иновативно представяне на културното наследство чрез предприемачество в областта на културата.

Настоящото проектно предложение попада в Приоритет 1: Повишаване на конкурентоспособността на общинската икономика. Специфична цел 1.3. Подобряване на условията за развитие на туризма чрез поддържане на съществуваща и създаване на нова инфраструктура и интегрирани туристически продукти.Мярка 6. Развитие на културен туризъм. Мярка 10. Атракции на градски забележителности и Мярка 11. Изграждане и налагане на бранд на туристическите продукти от Общински план за развитие 2014-2020 г. и покриват предвидените в План за интегрирано развитие на Община Свищов (ПИРО) за 2021-2027 г. заложени мерки и дейности в сферата на туризма както, който е с най-висок потенциал и ще допринесе за генериране на най-голяма добавена стойност.

В заседанието участват 28 общински съветници.

Гласували “За” – 28, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/